**Հայտարարություն**

**Համաշխարհային Բանկի «Առևտրի խթանման և որակի ենթակառուցվածքի ծրագիր»**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային Բանկի «Առևտրի խթանման և որակի ենթակառուցվածքի» (ԱԽՈԵ) թիվ 8390-ԱՄ վարկային ծրագրի շրջանակում **«Ինժեներական քաղաքի» հողի բարեկարգման և ենթակառուցվածքների կառուցման որակի տեխնիկական հսկողություն թիվ TPQI-C-2.3.1.3/6** տեխնիկական առաջադրանքը իրականացնելու նպատակով հայտարարվում է խորհրդատվական ընկերության ընտրության մրցույթ:

Այս առաջադրանքի հիմնական նպատակն է իրականացնել Ինժեներական քաղաքի հողի բարեկարգման և ենթակառուցվածքների կառուցման որակի տեխնիկական հսկողությունը, ապահովել աշխատանքների կատարման բարձր որակը և համապատասխանությունը աշխատանքների կատարման ժամանակացույցի, շինարարության հետ կապված իրավահարաբերությունները կարգավորող ՀՀ օրենսդրության պահանջների և գործող շինարարական նորմերի, ինչպես նաև Համաշխարհային Բանկի ԲՍՇՓ-ի ընթացակարգերի հետ, ներառյալ Համաշխարհային բանկի սոցիալական և շրջակա միջավայրի պահպանման քաղաքականության հետ:

ԻՔ-ի կառուցման ընթացիկ փուլում 3 հեկտար հողատարածքի վրա՝ Հայաստան, քաղաք Երևան, Նոր Նորք, Բագրևանդի փողոց 74 հողամաս հասցեում նախատեսվում է իրականացնել ԻՔ-ի հողի բարեկարգում և ենթակառուցվածքների կառուցում:

**Ընտրված խորհրդատվական ընկերությունը պետք է իրականացնի հետևյալ առաջադրանքները.**

* Իրականացնի հողի բարեկարգման և ենթակառուցվածքների կառուցման աշխատանքների կատարման որակի պարբերական ստուգումներ, որի ընթացքում պետք է ստուգի դրանց կատարման համապատասխանությունը ՀՀ օրենսդրությամբ սահմանված շինարարական և անվտանգության նորմերի, չափորոշիչների ու տեխնիկական մասնագրերի հետ, ինչպես նաև շինարարական պայմանագրում կցված բնապահպանական և սոցիալական կառավարման պլանի /ԲՍԿՊ/ մեջ ներառված ազդեցությունը մեղմացնող միջոցառումներին:
* Ստուգի իրականացվող շինարարական աշխատանքներում օգտագործվող նյութերի, կոնստրուկցիաների և ինժեներական սարքավորումների որակը հաստատող սերտիֆիկատների, տեխնիկական անձնագրերի և լաբորատոր փորձարկումների և անալիզների արդյունքները, նախագծի ու արտադրանքի որակի պահանջներին անհամապատասխանության դեպքում տեղեկացնի Պատվիրատուին և արգելի դրանց օգտագործումը՝ համապատասխան ակտերի ձևակերպումով:
* Ստուգի շինարարական տարածքում շինանյութերի առաքման, շինարարական աղբի տեղափոխման աշխատանքները:
* Հետևի, որ շինարարական աղբի հավաքման և շինհրապարակում պահուստավորման, տեղափոխման և հեռացման աշխատանքները կատարվեն օրենքով սահմանված կարգով:
* Ստուգի շինարարական աշխատանքների ընթացքը համաձայն կապառալուի հետ կնքված Պայմանագրի, գործող ՀՀ օրենսդրության, ԱԽՈԵ ծրագրի համար կիրառելի Համաշխարհային բանկի սոցիալական և շրջակա միջավայրի պահպանման ստանդարտների և Պատվիրատուի պահանջների համաձայն:
* Ստուգի ԲՍԿՊ-ի մեջ ներառված միջոցառումների համապատասխանությունը և ներկայացնի ամսական հաշվետվություն դրանց կատարման վերաբերյալ, համաձայն հավելվածում ներկայացված ստուգաթերթի:
* Վարի հողի բարեկարգման և ենթակառուցվածքների կառուցման ընդհանուր աշխատանքների մատյան, կատարի ամենօրյա կանոնավոր գրանցումներ ավարտված աշխատանքների մասին:
* ՀՀ օրենսդրությամբ սահմանված կարգով կազմի և ներկայացնի ծածկվող աշխատանքների ակտերը ու դրանք փաստագրող լուսանկարները (անհրաժեշտության դեպքում):
* Ստուգի և ստորագրի աշխատանքների ավարտումը հաստատող միջանկյալ կատարողական ակտերը, որոնք կապալառուն ներկայացնում է վճարում ստանալու համար, ինչպես նաև շինարարական աշխատանքների ավարտման և շահագործման հանձնման ակտերը՝ աշխատանքների ընդունման համար պատասխանատու այլ մարմինների հետ համատեղ:
* Տեղեկացնի Պատվիրատուին /Ծրագրի ղեկավարին/ և կասեցնի աշխատանքները, եթե դրանք իրականացվում են հաստատված նախագծերի, տեխնիկական մասնագրերի, շինարարական նորմերի խախտումներով կամ անորակ նյութերով:
* Ահրաժեշտության դեպքում ՀՀ օրենսդրությամբ սահմանված կարգով ներկայացնի հայց/բողոք տեխնիկական հսկողության գործընթացին առնչվող հարցերում:
* Չընդունի շինարարական աշխատանքները, եթե դրանք կատարվել են հաստատված նախագծերի, տեխնիկական մասնագրերի, շինարարական նորմերի խախտումներով կամ անորակ նյութերի, կառուցվածքների և կոնստրուկցիաների օգտագործմամբ, և տեղեկացնի Պատվիրատուին /Ծրագրի ղեկավարին/:
* Կիրառելի օրենսդրությամբ (մասնավորապես ՀՀ քաղաքաշինության նախարարի 28․04․1998թ-ի N 44 հրամանով) նախատեսված այլ գործողություններ (ֆունկցիաներ) կատարի և այլն:

Մանրամասն Տեխնիկական առաջադրանքը կարող է տրամադրվել ստորև նշված հասցեով:

Ծառայությունները նախատեսվում է իրականացնել 2021թ. նոյեմբեր-դեկտեմբեր ամսից՝ ութ ամիս տևողությամբ՝ համապատասխան շինարարական աշխատանքների պայմանագրին զուգահեռ:

Սույն առաջադրանքով նախատեսված տեխնիկական հսկողության աշխատանքները իրականացնելու համար խորհրդատուներին անհրաժեշտ է ունենալ ՀՀ օրենսդրությամբ սահմանված տեխնիկական հսկողության իրականացման համար անհրաժեշտ ՀՀ Քաղաքաշինության կոմիտեի կողմից հաստատված ՀՀ Քաղաքաշինության բնագավառում շինարարության որակի տեխնիկական հսկողության վավեր լիցենզիա, ըստ լիցենզիային կից հետևյալ ներդիրների՝ **բնակելի, հասարակական և արտադրական, հիդրոտեխնիկական, էներգետիկ, տրանսպորտային և կապի:**

***Որակավորման փուլում Տեխնիկական հսկողություն իրականացնող ընկերությունը պետք է բավարարի որակավորման ստորև նշված******հետևյալ չափանիշներին.***

Ընկերությունը պետք է ունենա`

* Շինարարության որակի տեխնիկական հսկողության իրականացման առնվազն հինգ տարվա փորձ,
* նմանատիպ /հողի բարեկարգման և ենթակառուցվածքների կառուցման/ աշխատանքների որակի տեխնիկական հսկողության հաջողությամբ իրականացրած առնվազն 2 ծրագիր:

Այս փուլում ընկերության հիմնական աշխատակազմը չի գնահատվում:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին III-ում ներկայացված «Խորհրդատուի որակավորման հիման վրա ընտրության» գնման մեթոդի ընթացակարգերի համաձայն:

Խորհրդատուները կարող են համագործակցել այլ ընկերությունների հետ` իրենց որակավորումը բարձրացնելու նպատակով, սակայն միավորման դեպքում պետք է հստակ նշեն` արդյոք համագործակցությունը /ասոցիացիան/ համատեղ ձեռնարկության թե ենթախորհրդատվության տեսքով է: Համատեղ ձեռնարկությամբ հանդես գալու պարագայում, ընտրվելու դեպքում համատեղ ձեռնարկության բոլոր գործընկերները համատեղ և առանձին պատասխանատվություն են կրում ամբողջ պայմանագրի համար:

Հետաքրքրված խորհրդատվական ընկերությունները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և պահանջներին համապատասխանող խորհրդատվական ընկերությունները կարող են մինչեւ **2021 թվականի սեպտեմբերի 13-ը, ժամը 18:00** ներկայացնել հետաքրքրվածության հայտեր ընկերության վերաբերյալ անհրաժեշտ տեղեկություններով **(համառոտ տեղեկատվություն ընդհանուր աշխատանքային փորձի վերաբերյալ /պետ ռեգիստրի վկայական, վերջին տարիներին իրականացրած ծրագրերի ցանկ և այլն/, հաջողությամբ իրականացրած առնվազն երկու նմանատիպ ծրագրերի փաստաթղթային փաթեթներ /պայմանագրերի պատճեններ, ծառայությունների կատարման ակտեր/, պահանջվող լիցենզիայի և ներդիրների պատճենները և այլն)** ստորեւ նշված հասցեով (անձամբ, կամ փոստով, կամ էլ-փոստով):

ԱԽՈԵ Ծրագրի կառավարիչ պարոն Ստեփան Մարգարյյանին

ԱԽՈԵ Ծրագրի կառավարման գրասենյակ

Երեւան 0010, Հանրապետության հրապարակ, Նալբանդյան փող. 28, 5-րդ հարկ

Հեռախոսներ. (374 10) 515 580, 515-581

Էլ. փոստ. [info@tpqi.am](mailto:info@tpqi.am); [h.shamamyan@tpqi.am](mailto:h.shamamyan@tpqi.am)